ཐུགས་རྗེ་ཆེན་པོ་ཡིད་བཞིན་ནོར་བུའི་དབང་ཆོག་མ་ནོར་ལམ་སྟོན་ན་རཀ་དོང་སྤྲུག་བཞུགས་སོ། །

༄༅༔ ༔འདི་ཉིད་སྒྲུབ་པའི་རྣལ་འབྱོར་པས། །བདག་དང་དད་པའི་སློབ་བུ་ལ། །དབང་བསྐུར་ཐབས་ནི་འདི་ལྟར་རོ། །ཇི་ལྟར་࿙ལས་བུམ་གྱིས་ཁྲུས་བྱ། བལྟམས་པ་ཙམ་གྱིས་
ནི༑ །ལྷ་རྣམས་ཀྱིས་ནི་ཁྲུས་གསོལ་ལྟར། །ལྷ་ཡི་ཆུ་ནི་དག་པ་ཡིས། །དེ་བཞིན་བདག་གིས་སྐུ་ཁྲུས་གསོལ། །ཨཱོཾ་སརྦ་ཏ་ཐཱ་ག་ཏ་ཨ་བྷི་རེ་ཀ་ཏ་ས་མ་ཡ་ཤྲཱི་ཨཱཿཧཱུྃ་སྭཱཧཱ།
ཞེས་པ་བརྗོད་ལ་བདག་གཞན་བཀྲུས། དེ་ནས་བགེགས་བསྐྲད་བགེགས་གཏོར་ནི། ཨཱོཾ་࿙བགེགས་གཏོར་ལ་ཆབ་ཀྱིས་བྲན། བཛྲ་ཀྲོ་དྷ་་གྲྀ་ཝ་ཧཱུྃ་ཕཊཿ࿙ཀྱིས་བསངས། ཨཱོཾ་ཨ་ཀཱ་རོ་མུ་ཁཾ་སརྦ་
དྷརྨཱ་ནཾ་ཨ་དྱ་ནུཏྤནྣ་ཏྭཏྟ་ཨོཾ་ཨཱཿཧཱུྃ་ཕཊ་སྭཱཧཱ། དེང་འདིར་ཐུགས་རྗེ་ཆེན་པོའི་དཀྱིལ་འཁོར་དུ་འཇུག་ཅིང་དབང་བསྐུར་བ་ལ་བར་དུ་གཅོད་པའི་བགེགས་ཐམས་ཅད་གཏོར་མ་

༄༅༔ ༔འདིས་ཚིམ་པར་གྱིས་ལ་རང་རང་གི་གནས་སུ་སོང་ཞིག ཧྲཱིཿ ཉོན་ཅིག་བགེགས་དང་ལོག་འདྲེན་ཚོགས༔ ཐུགས་རྗེ་ཆེན་པོའི་དཀྱིལ་འཁོར་
འདིར༔ འདུ་བའི་ལྷ་རྣམས་མ་གཏོགས་པ༔ བར་གཅོད་གདོན་བགེགས་འབྱུང་པོའི་ཚོགས༔ གནས་འདིར་མ་འདུག་གཞན་དུ་དེངས༔ གལ་ཏེ་མི་འགྲོ་འདུག་གྱུར་ན༔
ཐུགས་རྗེ་ཆེན་པོ་ཐུགས་ཁྲོས་ནས༔ ཁྲོ་ཆེན་རྟ་མགྲིན་སྐུར་གྱུར་ནས༔ སྤྲུལ་པ་ཡང་སྤྲུལ་སྟོང་གསུམ་གང་༔ གདུག་པའི་མཚོན་ཆ་སྣ་ཚོགས་བསྣམས༔ བར་གཅོད་
ཐམས་ཅད་རྡུལ་དུ་རློག༔ ཨཱོཾ་བཛྲ་མཧཱ་ཀྲོ་དྷ་་གྲཱྀ་ཝ་ཧུ་ལུ་ཧུ་ལུ་ཧཱུྃ་ཕཊཿ ནྲྀ་ཏྲི་ཤ་ཏྲུཾ་མ་ར་ཡ་ཧཱུྃ་ཕཊཿ ཅེས་གོང་གི་མཚམས་གཅོད་ལེན། ཁྲོ་བོའི་སྔགས་དང་ཧཱུྃ་བཞིས་བསྐྲད། དེ་ནས་

འཇུག་པ་ཞུ་བའི་ཡོན། མཎྜལ་ཕུལ་ལ། མེ་ཏོག་བཀྱེ་བསྡུ་བྱས་ལ། ཨོཾ་བཛྲ་བྷུ་མི་࿙ཞེས་པ་ནས། གང་ཡང་མ་ཚང་བ་མེད་པ་ཚང་ཞིང་ཡིད་དུ་འོང་བ་འདི་ཉིད་བླ་མ་དང་དཀྱིལ་འཁོར་གྱི་གཙོ་བོ་ཐ་མི་དད་པའི་ཞབས་དྲུང་དུ་
འཇུག་པའི་ཆོས་རྣམས་ཞུ་བའི་ཡོན་དུ་དབུལ་བར་སོགས། གསོལ་བ་གདབ། ༧ཐལ་མོ་སྦྱར་ཏེ་࿚ཀྱེ་མ་འཕགས་པ་སྤྱན་རས་གཟིགས༔ བྱང་ཆུབ་སེམས་དཔའ་ཐུགས་རྗེ་ཅན༔ སྔོན་ཚེ་ཐུགས་དམ་ཞལ་བཞེས་ལྟར༔
བདག་ཅག་འཁོར་བའི་གནས་ནས་དྲོངས༔ སྐུ་གསུང་ཐུགས་ཀྱི་དངོས་གྲུབ་སྩོལ༔ ལན་གསུམ། དེ་ནས་གནང་བ་སྦྱིན་པ་ནི། ཀྱེ༔ ཉོན་ཅིག་སྐལ་ལྡན་རིགས་ཀྱི་བུ༔ ཐར་པ་འདོད་པ་ཤིན་ཏུ་ལེགས༔ སྡིག་
བཤགས་སྡོམ་པ་བཟུང་བ་དང་༔ དད་དང་འདུན་ཅིང་དགའ་བར་གྱིས༔ དབང་བསྐུར་མཆོག་ཀྱང་སྦྱིན་པར་བྱ༔ དེ་ནས་གདོང་བཅིང་གཡོག་པ་ནི། ༧མིག་དར་འཆིང་བའི་ཚུལ་བྱ་࿚ཨོཾ་ཙཀྵུ་བྷནྡྷ་ཝ་ར་མ་ན་ཡེ་སྭཱཧཱ༔ དེ་
ནས་མེ་ཏོག་སྦྱིན་པ་ནི་࿚ཨོཾ་ཨཱ་ཁཾ་ཝཱི་ར་ཧཱུྃཿ མེ་ཏོག་ལེན། སྡིག་པ་བྲལ་བར་བྱའོ། །ཁྱོོར་ཆུ་སྦྱིན་པ་ནི། ༧དུང་ཆོས་ཀྱི་ཆུ་འཐུང་࿚ཨོཾ་ཧྲཱི་བི་ཤུདྡྷེ་ཧཱུྃ་ཕཊ༔ དེ་ནས་རྣལ་འབྱོར་དུ་སེམས་བསྐྱེད། ཨོཾ་སརྦ་ཡོ་ག་ཙིཏྟ་ཨུཏྤ་ཏ་ཡ་མི་ས་མ་ཡ་
ཨཱཿ࿙རྡོ་རྗེ་སྙིང་གར་བཞག སུ་ར་ཏི་ས་མ་ཡ་སྟྭཾ་ཧོ༔ སིདྡྷི་བཛྲ་ཡ་ཐ་སུ་ཁཾ༔ དེ་ནས་རྡོ་རྗེ་གསུམ་གསལ་བ། སྙིང་གའི་ཆ་སྟོད་དུ་ཟླ་བའི་དཀྱིལ་འཁོར་ལ་ཧྲཱིཿས་མཚན་པ། དཔྲལ་བར་འཁོར་ལོ་དཀར་པོ་ཨོཾ་གྱིས་

༄༅༔ ༔མཚན་པ། མགྲིན་པར་པདྨ་དམར་པོ་ཨཱཿས་མཚན་པ། ཐུགས་ཀར་རྡོ་རྗེ་སྔོན་པོ་ཧཱུྃ་གིས་མཚན་པར་གྱུར། དེ་ནས་སྡོམ་པ་བཟུང་བ་ནི། ༧ཐལ་མོ་སྦྱར་ཏེ། བླ་མ་རྡོ་རྗེ་འཛིན་པ་དང་༔
ཐུགས་རྗེ་ཆེན་པོའི་ལྷ་ཚོགས་ལ༔ སྒོ་གསུམ་དད་པས་ཕྱག་འཚལ་ལོ༔ མཆོད་པ་ཀུན་གྱིས་རབ་ཏུ་མཆོད༔ སྡིག་པ་ཐམས་ཅད་བཤགས་ཤིང་སྡོམ༔ དགེ་བ་ཀུན་ལ་རྗེས་ཡི་རངས༔ ཆོས་འཁོར་བསྐོར་
ཞིང་བཞུགས་སུ་གསོལ༔ བླ་མ་དཀོན་མཆོག་གསུམ་པོ་ལ༔ བྱང་ཆུབ་བར་དུ་སྐྱབས་སུ་མཆི༔ སེམས་ཅན་ཀུན་གྱི་དོན་གྱི་ཕྱིར༔ བྱང་ཆུབ་སེམས་ནི་བསྐྱེད་པར་བགྱི༔ བླ་མེད་བྱང་ཆུབ་མྱུར་ཐོབ་ཤོག༔
དེ་ནས་དཀྱིལ་འཁོར་དུ་འཇུག་པ་ནི། ༧སྒོ་དབྱེའི་ཕྱག་རྒྱ་བཅས་ལ།࿚ཧོཿ ཡེ་ཤེས་བདག་ཉིད་སྒོ་བཞི་ནི༔ སྔོན་ཆད་མ་རིག་རྟོག་པས་སྒྲིབ༔ ཚད་མེད་བཞི་ཡི་རང་བཞིན་དང་༔ ཡེ་ཤེས་ཐུགས་རྗེའི་བྱིན་རླབས་ཀྱིས༔
རང་བྱུང་ཡེ་ཤེས་སྒོ་ཕྱེ་ཞིག༔ ཛཿཧཱུྃ་བཾ་ཧོཿ བྷྲཱུྃ་ཛྙཱ་ན་པྲ་བེ་ཤ་ཡ་ཕཊཿ དེ་ནས་དམ་ཆུ་བླུད་པ་ནི་࿚ཧཱུྃ༔ འདི་ནི་དམ་ཚིག་རྡོ་རྗེའི་ཆུ༔ དམ་ཚིག་བསྲུང་ན་དངོས་གྲུབ་ཐོབ༔ ཡེ་ཤེས་མ་སྤངས་མྱུར་དུ་བགྲོད༔
དམ་ཚིག་ཉམས་ན་ན་རཀ་གནས༔ དམ་ཚིག་སྙིང་གི་དཀྱིལ་དུ་ཟུངས༔ ལས་བུམ་གྱི་ཆུ་འཐུང་࿚ས་མ་ཡ་ན་ར་ཀན༔ དམ་ཚིག་བསྲུང་བར་ཁས་བླངས་པ་࿚གུ་རུ་ཐུགས་རྗེ་ཆེན་པོའི་ཚོགས༔ ཁྱོད་ཀྱི་སྤྱོད་ཡུལ་ཅི་འདྲ་

བར༔ དེ་འདྲ་ཁོ་ནར་བདག་བསྒྲུབ་ན༔ ཁྱོད་ཀྱི་དམ་ཚིག་བདག་བསྲུང་ཞིང་༔ ཐུགས་དམ་གསེར་འཕྲེང་བསྡུ་བར་བྱ༔ ས་མ་ཡ་ཨ་ལ་ལ་ཧོཿ དེ་ནས་ཡེ་ཤེས་དབབ་པའི་དོན། །གསོལ་བ་ལན་གསུམ་གདབ་པ་ནི། །
༧ཐལ་མོ་སྦྱར་ལ་࿚དེ་བཞིན་གཤེགས་པ་ཐམས་ཅད་ཀྱིས་བྱིན་གྱིས་རློབས་ཤིག འཕགས་པ་སྤྱན་རས་གཟིགས་དབང་ཕྱུག་བདག་ལ་དབབ་པར་མཛད་དུ་གསོལ། ལན་གསུམ། དེ་ནས་གུ་གུལ་ལ་སོགས་བདུག །རོལ་
མོའི་ཡན་ལག་ཅི་ཡང་བསྒྲག །མ་ཡེངས་ཏིང་འཛིན་འདི་ལྟར་བསྒོམ། །བསང་ཆུས་སློབ་མ་ཐམས་ཅད་བསངས། ༼༧འདིར་གསུང་རྒྱུན་དུ། ཨོཾ་སྭ་བྷཱ་ཝས་སྦྱངས། སྟོང་པའི་ངང་ལས་པདྨ་ཟླ་བའི་སྟེང་༔ པད་དཀར་ཧྲཱིཿས་མཚན་
སོགས་ནས་སྤྱི་གཙུག་སངས་རྒྱས་སྣང་བ་མཐའ་ཡས་བཞུགས༔ ཞེས་པའི་བར་གསུང་རྗེས།༽ ཁྱེད་རང་རྣམས་འཕགས་པ་སྤྱན་རས་གཟིགས་དབང་ཕྱུག་ཏུ་གསལ་བའི་ངང་ནས་དཀྱིལ་འཁོར་གྱི་གཙོ་བོ་དང་གཉིས་
སུ་མེད་པའི་སློབ་དཔོན་ལ་གུས་འདུད་དྲག་ཏུ་བྱ། དཔོན་སློབ་གཉིས་ཀའི་ཐུགས་ཀའི་ཧྲཱིཿལས་འོད་ཟེར་འཕྲོས། སངས་རྒྱས་དང་བྱང་ཆུབ་སེམས་དཔའ་ཐམས་ཅད་འཕགས་པའི་སྐུའི་རྣམ་པ་གསུང་རྣམས་
ཀྱང་ཡི་གེ་དྲུག་པའི་རང་བཞིན། ཐུགས་ཕྱག་མཚན་རྣམས་ཀྱང་པདྨ་དང་ཕྲེང་བ་རྡོ་རྗེ་ལ་སོགས་པ་བྱོན་ནས་ཐམས་ཅད་ཆར་བཞིན་བབས། ལུས་ལ་སིབ་སིབ་ཐིམ་པས་སྡིག་སྒྲིབ་ཐམས་ཅད་ཉི་མ་ཤར་བའི་

༄༅༔ ༔མུན་པ་ལྟར་དྭངས། མིག་དཔྲག་ཏུ་ཡི་གེ་བཅུ་པའི་འཁོར་ལོ་ཉི་ཟླའི་འོད་ལྟར་འཁྱིལ་བར་གྱུར་࿙པ་ལ་དམིགས་པ་རྩེ་གཅིག་ཏུ་གཅུན་ནོ། །ཡེ་ཤེས་དབབ་ཚིག་ཅུང་རྒྱས་བསྡུས་དང་འདྲ་མིན་ལ་བརྟེན་
གཏེར་ཚག་རྣམས་དོར། ༧སྤོས་རོལ་བྱ། ཨོཾ་ཨཱཿཧཱུྃ་ཧྲཱིཿ ཨོཾ་མ་ཎི་པདྨེ་ཧཱུྃ༔ ས་མ་ཡ་ཨ་ཝེ་ཤ་ཡ་ཨ་ཨ༔ དྲག་ཏུ་བརྗོད་ཅིང་རྡོ་རྗེ་བླང་། །སྤྱི་བོར་བཞག་སྟེ་བརྟན་པར་བྱ། །ཨོཾ་ཏིཥྛ་བཛྲཿ དེ་ནས་ཐལ་སྦྱར་མེ་ཏོག་ཐོགས། །དཀྱིལ་
འཁོར་དྲུང་སོང་འདི་སྐད་བརྗོད། །བསྐལ་པ་གོང་ནས་ལས་ཀྱི་འཕྲོ་ལྡན་པའི༔ ཡི་དམ་རྒྱལ་བའི་གཙོ་མཆོག་སྤྱན་རས་གཟིགས༔ ལྷ་མཆོག་ཁྱེད་ལ་རིག་པའི་མེ་ཏོག་འབུལ༔ གཉིས་མེད་ངང་དུ་ཐུགས་རྗེས་
བཞེས་སུ་གསོལ༔ པྲ་ཏཱིཙྪ་ཧོཿ࿙དཀྱིལ་འཁོར་ཕྱོགས་སུ་མེ་ཏོག་འཐོར། །གཙོ་བོ་ལ་བབས་མཆོག་ཐོབ་ཅིང་། །ཕྱོགས་བཞི་ལ་ནི་འཕྲིན་ལས་བཞི། །མཚམས་སུ་དངོས་གྲུབ་ཕྲན་ཚེགས་འགྲུབ། །དཀྱིལ་འཁོར་ཕྱིར་བབས་བསྐང་བཤགས་བྱ། །དེ་
ནས་མེ་ཏོག་ཕྲེང་བའི་དབང་། ༧མེ་ཏོག་སྤྱི་བོར་བཞག་࿚ཨོཾ་པྲ་ཏི་གྲི་ཧ་ན་སྟྭཾཿསུ་མི་མཾ༔ སཏྭ་མཧཱ་བ་ལ༔ སྤྱི་བོར་བསྐུར་ལ་བརྡ་དོན་སྤྲད། །གསེར་ཐུར་ཐོགས་ལ་མིག་དབྱེ་བ། །ལེགས་འོང་བུ་ཁྱོད་སྐལ་བར་ལྡན༔ མ་རིག་ལིང་
ཏོག་ང་ཡིས་བསལ༔ ཐུགས་རྗེ་ཆེན་པོའི་དཀྱིལ་འཁོར་བསྟན༔ དམ་ཚིག་རྩེ་གཅིག་ཐུབ་པར་སྲུངས༔ ཨོཾ་ཨཱཿཧཱུྃ་࿙གིས་མིག་དར་དབྱེ། །དེ་ནས་དཀྱིལ་འཁོར་བསྟན་པ་ནི། ཧོཿ ད་ནི་ཡེ་ཤེས་མིག་ལྡན་པས༔

ཐུགས་རྗེ་ཆེན་པོའི་དཀྱིལ་འཁོར་ལྟོས༔ བྱིན་རླབས་སློབ་དཔོན་ཉིད་ལ་ལྟོས༔ དངོས་གྲུབ་ཡི་དམ་ལྷ་ལ་ལྟོས༔ ཐུབ་དྲུག་སྒོ་མ་བཞི་ལ་ལྟོས༔ མཐོང་བས་སངས་རྒྱས་ཉིད་འགྲུབ་ཕྱིར༔ བདེ་ཆེན་དཀྱིལ་
འཁོར་འདི་ལ་ལྟོས༔ ལྟོས་ཤིག་ལྟོས་ཤིག་དད་པ་བསྐྱེད༔ ཁྱོད་ནི་པདྨའི་རིགས་སུ་འཁྲུངས༔ དངོས་གྲུབ་བུ་ཁྱོད་སྐལ་བར་ལྡན༔ འདི་ལྟར་དམིགས་ཀྱང་རང་ཉིད་ལས༔ གུད་ན་མེད་དོ་ཤེས་པར་གྱིས༔
ཛྙཱ་ན་ཙཀྵུ་པྲ་བེ་ཤ་ཡ་ཕཊ༔ མཚམས་འདིར་དཀྱིལ་འཁོར་ལྷ་ངོ་བསྟན།࿚དེ་ཡང་ཡེ་ཤེས་རང་སྣང་ལས་གྲུབ་པའི་རྟེན་གཞལ་ཡས་ཁང་གྲུ་བཞི་སྒོ་བཞི་རྒྱན་རྟ་བབས་སྲུང་འཁོར་སོགས་མཚན་ཉིད་ཐམས་ཅད་ཡོངས་སུ་
རྫོགས་པའི་ནང་དུ་པདྨ་འདབ་མ་དྲུག་གི་ལྟེ་བར་བརྟེན་པ་ལྷ་ནི་གཙོ་བོ་ཐུགས་རྗེ་ཆེན་པོ་དེའི་མདུན་དུ་སྲས་མཆོག་པདྨ་འབྱུང་གནས། འདབ་མ་དྲུག་ལ་ཐུབ་པ་དྲུག སྒོ་བཞིར་སྒོ་མ་བཞི། ཕྱི་རོལ་གྱི་ཁོར་ཡུག་
ལ་འཇིག་རྟེན་པའི་ཚོགས་དང་བཅས་པ་མངོན་སུམ་ལྟ་བུར་མཐོང་ངོ། །དེ་ནས་དངོས་གཞིའི་དབང་བསྐུར་བ་ནི། ཐུགས་རྗེ་རིགས་ལྔའི་དབང་མཆོག་བསྐུར། །རྒྱུད་ལས་གསུངས་པས་བླངས་པ་ཡིན། །དངོས་གཞི་ལྷ་དབང་བསྐུར་བས་
ཚང་༑ །འདིར་རྒྱས་རིག་པའི་དབང་ལྔ་ནི། །རིག་པའི་དབང་ལྔ་ཞུ་བའི་ཕྱིར། །མཎྜལ་འབུལ་ཞིང་གསོལ་བ་གདབ། །࿚བླ་མ་དང་དཀྱིལ་འཁོར་གྱི་གཙོ་བོ་ཐ་མི་དད་པའི་ཞབས་དྲུང་དུ་དངོས་གཞི་དབང་རྣམས་ཞུ་བའི་ཡོན་དུ་དབུལ་

༄༅༔ ༔བར་བགྱིའོ། །སོགས། ༧ཐལ་མོ་སྦྱར་ཏེ།࿚བྱང་ཆུབ་རྡོ་རྗེ་སངས་རྒྱས་ལ། །མཆོག་སྦྱིན་ཇི་ལྟར་སྩལ་བ་ལྟར། །བདག་ཀྱང་སྐྱོབ་པའི་དོན་གྱི་ཕྱིར། །ནམ་མཁའི་རྡོ་རྗེས་དེང་བདག་
སྩོལ༑ །ལན་གསུམ། སློབ་མ་དབང་རྫས་བུམ་པ་གཉིས། །་གྲཱི་ཝའི་སྔགས་ཀྱིས་བསངས། ལས་བུམ་གྱི་ཆུ་རྣམ་བུམ་དང་སློབ་མར་འཐོར་ཞིང་།࿚ཨོཾ་བཛྲ་ཀྲོ་དྷ་་གྲཱི་ཝ་ཧཱུྃ་ཕཊ༔ ཨོཾ་སྭ་བྷཱ་ཝས་སྟོང་པར་བསམ། སྟོང་པའི་ངང་ལས་
པདྨ་དང་ཉི་ཟླའི་གདན་ལ་ཧཱུྃ་ལས་མི་བསྐྱོད་སྤྱན་རས་གཟིགས་སྔོན་པོ་རྡོ་རྗེ་དང་དྲིལ་བུ་འཛིན་པ། རྒྱན་རྣམས་རྫོགས་ཏེ་སྐྱིལ་ཀྲུང་གིས་བཞུགས་པའི་ཐུགས་ཀའི་ས་བོན་ལས་འོད་ཟེར་འཕྲོས། ཡེ་ཤེས་པ་ཛཿཧཱུྃ་
བཾ་ཧོ༔ མི་བསྐྱོད་པ་འོད་དུ་ཞུ་བ་དབང་རྫས་ཀྱི་བུམ་པར་གྱུར། དཀྱིལ་འཁོར་གྱི་དེ་བཞིན་གཤེགས་པ་རྣམས་ཀྱིས་དབང་བསྐུར་བའི་དགོངས་པ་མཛད། རིག་པའི་ལྷ་མོ་རྣམས་ཀྱིས་དབང་བསྐུར། དབང་
ཡུལ་གྱི་སེམས་དཔའ་སེམས་མས་བཀྲ་ཤིས་བརྗོད་ཅིང་མཆོད། ལས་དབང་གི་ཁྲོ་བོ་ཁྲོ་མོས་བགེགས་བསྐྲད་པར་དམིགས་ལ་གྱུར། ༧རྣམ་རྒྱལ་བུམ་པ་སྤྱི་བོར་བཞག་སྟེ།࿚བུམ་པ་ལྷ་ཡི་གཞལ་ཡས་ཁང་༔ གཉིས་
མེད་བྱང་ཆུབ་སེམས་ཀྱི་ཆུས༔ རིགས་ཀྱི་བུ་ལ་དབང་བསྐུར་བས༔ ལུས་ཀྱི་སྒྲིབ་པ་ཀུན་དག་ནས༔ ཐུགས་རྗེ་ཆེན་པོའི་སྐུ་ཐོབ་ཤོག༔ ཨོཾ་མ་ཎི་པདྨེ་ཧཱུྃ་ཧྲཱིཿ པདྨ་ཀཱ་ལ་ཤ་ཨ་བྷི་རིཉྩ་࿙རྣམ་བུམ་གྱི་ཆུ་འཐུང་།

ཨོཾ༔ བུམ་པས་དབང་བསྐུར་བུམ་ཆུ་སྦྱིན།࿚མི་བསྐྱོད་པའི་སྒོ་ནས་ཆུའི་དབང་ཐོབ༔ ཞེ་སྡང་གི་དྲི་མ་དག༔ རྣམ་པར་ཤེས་པའི་ཕུང་པོ་གནས་འགྱུར༔ མེ་ལོང་ལྟ་བུའི་ཡེ་ཤེས་མངོན་དུ་བྱས༔ རྡོ་རྗེའི་རིགས་ཀྱི་
དངོས་གྲུབ་སྒྲུབ་པ་ལ་དབང་ངོ༔ དེ་ནས་བསང་ཆུ་རིགས་ལྔར་འཐོར། བསང་སྦྱང་གོང་ལྟར་བྱ། སྟོང་པའི་ངང་ལས་པདྨ་དང་ཉི་ཟླའི་གདན་ལ་ཏྲཱཾ་ལས་རིན་འབྱུང་སྤྱན་རས་གཟིགས་སེར་པོ་རིན་པོ་ཆེ་དང་དེས་མཚན་པའི་
དྲིལ་བུ་འཛིན་པ། རྒྱན་རྣམས་རྫོགས་ཏེ་སྐྱིལ་ཀྲུང་གིས་བཞུགས་པའི་ཐུགས་ཀའི་ས་བོན་ལས་འོད་ཟེར་འཕྲོས། ཡེ་ཤེས་པ་ཛཿཧཱུྃ་བཾ་ཧོཿ རིན་འབྱུང་འོད་དུ་ཞུ་བ་དབུ་རྒྱན་ཅོད་པན་དུ་གྱུར༔ དཀྱིལ་འཁོར་གྱི་
དེ་བཞིན་གཤེགས་པ་རྣམས་ཀྱིས་དབང་བསྐུར་བའི་དགོངས་པ་མཛད། རིག་པའི་ལྷ་མོ་རྣམས་ཀྱིས་དབང་བསྐུར། དབང་ཡུལ་གྱི་སེམས་དཔའ་སེམས་མས་བཀྲ་ཤིས་བརྗོད་ཅིང་མཆོད། ལས་དབང་གི་ཁྲོ་བོ་
ཁྲོ་མོས་བགེགས་བསྐྲད་པར་དམིགས་ལ་གྱུར། སངས་རྒྱས་ཀུན་གྱི་ཅོད་࿙རིགས་ལྔ་སྤྱི་བོར་བཞག པན་དབང་༔ དེ་རིང་ཁྱོད་ལ་བསྐུར་བར་བྱ༔ སངས་རྒྱས་རྣམས་ནི་རབ་བསྒྲུབ་ཕྱིར༔ ཅོད་པན་དབང་འདི་ཁྱོད་
ཀྱིས་ལོངས༔ ཨོཾ་རཏྣ་མུ་ཀུ་ཊ་࿙དབུ་རྒྱན་ཅོད་པན་མགོ་ལ་བཀོན། ཨ་བྷི་རིཉྩ་ཏྲཱཾ༔ རིན་ཆེན་འབྱུང་ལྡན་གྱི་སྒོ་ནས་ཅོད་པན་གྱི་དབང་ཐོབ༔ ང་རྒྱལ་གྱི་དྲི་མ་དག༔ ཚོར་བའི་ཕུང་པོ་གནས་འགྱུར༔ མཉམ་པ་

༄༅༔ ༔ཉིད་ཀྱི་ཡེ་ཤེས་མངོན་དུ་བྱས༔ རིན་ཆེན་རིགས་ཀྱི་དངོས་གྲུབ་བསྒྲུབ་པ་ལ་དབང་ངོ༔ དེ་ནས་བསང་ཆུ་རྡོ་རྗེར་འཐོར། བསང་སྦྱང་གོང་ལྟར་བྱ། སྟོང་པའི་ངང་ལས་པདྨ་དང་ཉི་ཟླའི་གདན་
ལ་ཧྲཱིཿལས་སྣང་མཐའ་སྤྱན་རས་གཟིགས་དམར་པོ་པདྨ་དང་དེས་མཚན་པའི་དྲིལ་བུ་འཛིན་པ། རྒྱན་རྣམས་རྫོགས་ཏེ་སྐྱི